Diari Oficial de la Generalitat Valenciana


Sumario DOGV 9976, del 06-11-2024 (2024/10570)

RESOLUCIÓN de 14 de junio de 2024, de la Dirección General de Urbanismo, Paisaje y Evaluación Ambiental, por la cual se formula un informe de impacto ambiental del Proyecto de modificación sustancial de AAI de industria de fabricación de pavimentos y revestimientos cerámicos, carretera La Pobla-Vall d'Alba, km 4, partida de la Emperadora, 4, en el término municipal de Vilafamés. Expediente: (1717356) 043/2021/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9976

Fecha DOGV
:   06-11-2024

Sección del DOGV
:   III. ACTOS ADMINISTRATIVOS - C) OTROS ASUNTOS

Número del documento
:   2024/10032

CVE
:   UBIA-B-9577-26499

Fecha del documento
:   14-06-2024

Organismo emisor
:   Conselleria de Medio Ambiente, Agua, Infraestructuras y Territorio

Tipo de documento
:   Resolución

Descriptores 

:   * Vilafamés
    * impacto ambiental

«Informe d’impacte ambiental

Expedient: (1717356) 043/2021/AIA.

Projecte: Modificació substancial d’AAI d’indústria de fabricació de paviments i revestiments ceràmics.

Titular: Baldocer SA – planta 3.

Òrgan substantiu: Direcció General de Qualitat i Educació Ambiental.

Localització: ctra. la Pobla-Vall d’Alba km 4, partida de l’Emperadora, 4, Vilafamés (Castelló).

NIMA: 0785209443.

Antecedents i tramitació administrativa

La mercantil Baldocer SA explota una instal·lació de fabricació de paviments i revestiments ceràmics al terme municipal de Vilafamés (Castelló). Consta com a antecedent declaració d’impacte ambiental favorable condicionada emesa el 13 de desembre de 2019 (expedient 70/2018/AIA), en el si de l’autorització ambiental integrada 728/AAI/CV atorgada a Baldocer SA el 3 de febrer de 2020, per a una capacitat productiva de 930 t/dia.

Actualment promou la modificació substancial de l’autorització ambiental integrada.

Amb data 8 de març de 2021, el Servei de Prevenció i Control Integrat de la Contaminació (òrgan substantiu) va sol·licitar informe de suficiència documental a este òrgan ambiental. La sol·licitud incloïa la documentació següent:

– Projecte de modificació substancial d’AAI amb annexos (autorització de l’Ajuntament de connexió a la xarxa de clavegueram).

– Documentació complementària (en particular fitxes CAPCA).

En data 23 de juliol de 2021, l’òrgan ambiental remet l’informe d’insuficiència documental a l’òrgan substantiu per a esmenar la documentació aportada i completar l’expedient.

En data 2 de febrer de 2022, l’òrgan substantiu remet escrit del promotor indicant que aportarà la documentació per a completar l’expedient.

En data 23 de maig de 2023, l’òrgan substantiu remet documentació aportada pel promotor per a esmenar l’expedient, en particular: estudi d’impacte ambiental i document de síntesi. En data 17 d’octubre de 2023, l’òrgan ambiental requerix a l’òrgan substantiu perquè complete l’expedient, en particular sol·licitud d’avaluació d’impacte ambiental, justificació de disposició de recursos hídrics suficients i justificació dels condicionants i les mesures preventives de la declaració d’impacte ambiental anterior.

En data 25 d’octubre de 2023, l’òrgan substantiu remet la documentació requerida i completa l’expedient d’avaluació ambiental. Entre altres, remet els informes següents:

– Annex a l’estudi d’impacte ambiental.

– Informe favorable condicionat de la Confederació Hidrogràfica del Xúquer de data 13 de maig de 2021.

– Informe de l’EPSAR de data 8 de setembre de 2021.

– Informe de suficiència documental del Servei de Protecció de l’Atmosfera de data 9 de juliol de 2021.

Atés el criteri de l’Advocacia General de la Generalitat (ref. C/I/10245/2023 23243, de 27 d’octubre de 2023), la present resolució determina, als únics efectes ambientals, la conveniència de fer l’actuació i les condicions en què ha de realitzar-se, sense que calga conéixer qüestions urbanístiques (inclusivament relatives a l’atribució d’ús i aprofitament en sòl no urbanitzable) dirigides a l’òrgan substantiu.

Considerant que la instal·lació se situa en zona industrial, que l’òrgan substantiu ha aportat els informes necessaris després del seu tràmit de consultes i en nom de la simplificació i reducció de càrregues administratives, s’incorpora la documentació citada a este expedient als efectes previstos en l’article 46 de la Llei 21/2013. La informació que conté l’expedient aporta elements de juí suficients per a continuar amb el procediment d’avaluació d’impacte ambiental simplificada.

Criteris ambientals

Per a l’emissió d’este informe d’impacte ambiental, de conformitat amb l’article 47 de la Llei 21/2013, s’han tingut en compte els criteris de l’annex III d’esta.

Característiques del projecte

El projecte presentat té per objecte ampliar la maquinària existent, sense augmentar la capacitat de producció. En particular es preveu instal·lar una nova premsa i zona de polidores, sense augmentar la capacitat de producció de 930 t/dia. Per a dur a terme el projecte no s’augmentarà la superfície construïda.

Ubicació del projecte

La mercantil se situa en polígon industrial que es troba urbanitzat, i compta amb els servicis bàsics necessaris. Els nuclis urbans es troben a diversos quilòmetres de distància. La parcel·la es troba delimitada per la CV-15 a l’est i la CV-160 al sud, al nord i oest del polígon hi ha camps de cultiu amb algunes edificacions disperses. La classificació urbanística segons el pla general de l’Ajuntament de Vilafamés és sòl urbà del tipus ZUR-IN (zona urbanitzada industrial), i és un àmbit fortament antropitzat.

Vilafamés se situa en la zona de qualitat de l’aire, zona ES1003: Millars-Penyagolosa (àrea costanera), i té pla de millora per a la qualitat de l’aire. La indústria se situa en una zona antropitzada. La figura de protecció més pròxima és la ZEPA ES0000446 Desert de les Palmes, que es troba aproximadament a 5 km de la instal·lació. No es preveu afecció a este espai natural protegit atesa la distància i la seua localització en polígon industrial.

Característiques de l’impacte potencial

El sector ceràmic té àmplia implantació a la província de Castelló, i el grau de coneixement i desenrotllament tecnològic que té fa que les millors tècniques disponibles siguen àmpliament conegudes i aplicades. Les mesures previstes en el projecte permetran previndre i corregir els efectes adversos potencials sobre el medi ambient.

La modificació projectada no variarà les característiques dels servicis d’aigua potable i clavegueram. No obstant això, el consum anual d’aigua s’incrementarà dels 15.000 m³ actuals a 38.471 m³. La instal·lació de les noves polidores fa incrementar substancialment el consum d’aigua. Segons l’informe emés per la Confederació Hidrogràfica del Xúquer, l’aigua s’obté de la xarxa de proveïment del polígon subministrada per l’empresa FACSA i d’un pou per al qual tenen concessió d’aigües subterrànies 2016-CP-00833 per a un volum màxim anual de 63.360 m³.

Les instal·lacions de les aigües sanitàries no es voran modificades respecte de la declaració d’impacte ambiental anterior, es conduiran per canalitzacions pròpies i independents fins a la xarxa de sanejament del polígon industrial i la mercantil disposarà de permís d’abocament a clavegueram municipal.

Les aigües residuals industrials continuaran sent arreplegades en canaletes i conduïdes fins a l’antiga depuradora d’aigües residuals industrials, a on una de les basses s’utilitza per a mantindre-les fins a ser retirades per gestor autoritzat. Excepte males pràctiques, errors de funcionament o vicis ocults, no es preveuen abocaments al domini públic hidràulic.

Les aigües pluvials es continuaran arreplegant en la coberta de les naus i, mitjançant canalons i baixants, són conduïdes a la xarxa de pluvials soterrada existent. Així mateix, les que s’arrepleguen en les plataformes exteriors són conduïdes també al punt d’abocament existent i autoritzat, que connecta amb el col·lector general.

Quant a les emissions atmosfèriques, la modificació prevista s’ha projectat amb l’aplicació de mesures correctores com ara els filtres de mànegues. Esta modificació no introduïx nous focus al procés. No hi ha un augment d’emissions durant les tasques de transport, emmagatzematge i manipulació de materials pulverulents, que es continuarà realitzant en condicions de tancament de tots els sistemes de transport (cintes transportadores, catúfols, etc.). Així mateix, les operacions de recepció, emmagatzematge, descàrrega, etc., es continuaran realitzant en naus tancades dotades de sistemes d’aspiració amb depuració posterior.

Segons l’estudi d’impacte ambiental presentat, no es preveu un augment de la contaminació acústica, no obstant això, el promotor indica que adoptaran les mesures necessàries en la instal·lació per a evitar superar els nivells establits en la normativa aplicable després de l’auditoria acústica que es realitzarà per una EMCA, en el termini de 3 mesos des de la posada en funcionament de les modificacions.

El consum energètic de l’activitat es vorà incrementat de manera considerable. El consum d’energia elèctrica es veu augmentat un 64 % i el consum de gas augmenta un 54 % respecte de la declaració d’impacte ambiental anterior, a causa de la incorporació de la nova maquinària. Com a mesura per a disminuir el consum energètic es preveu que l’excés de calor dels forns en forma d’aire calent siga utilitzat en els assecadors.

El promotor es troba inscrit com a productor de residus de la Comunitat Valenciana amb el número 13323/P02/CV. Després de la modificació del projecte no es preveu canvi en el tipus de residus ja autoritzats, però sí en la quantitat d’estos. Els residus s’arrepleguen, s’identifiquen, se separen i s’emmagatzemen temporalment per a entregar-los a gestor autoritzat.

Com a programa de vigilància ambiental es proposa la verificació periòdica dels impactes previstos, de la validesa de les mesures protectores i correctores previstes i les mesures de revisió i manteniment de les instal·lacions citades en paràgrafs anteriors, d’acord amb la periodicitat programada.

Conclusió

El projecte, en els termes previstos, no tindrà efectes adversos significatius sobre el medi ambient i no requerix avaluació d’impacte ambiental ordinària.

Consideracions jurídiques

El projecte constituïx un supòsit d’avaluació d’impacte ambiental simplificada, d’acord amb l’article 7.2.c de la Llei 21/2013, de 9 de desembre.

L’expedient ha seguit el tràmit d’avaluació d’impacte ambiental simplificada, previst en la secció 2a, capítol 2, del títol II de la Llei 21/2013.

L’article 9.1 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d’Urbanisme, Paisatge i Avaluació Ambiental la competència en l’avaluació ambiental estratègica i l’impacte ambiental, inclosos els sistemes indicadors i les avaluacions ambientals.

Per tot el que s’ha exposat, a proposta del Servei d’Avaluació d’Impacte Ambiental, i amb el vistiplau del subdirector general d’Avaluació Ambiental i Paisatge, amb l’ús de les atribucions que tinc,

RESOLC

*Primer*

Estimar que el projecte de modificació substancial d’AAI d’indústria de fabricació de paviments i revestiments ceràmics, promogut per Baldocer SA (planta 3) en ctra. la Pobla-Vall d’Alba km 4, partida de l’Emperadora, 4, Vilafamés (Castelló), sense perjuí de la prèvia obtenció de les autoritzacions sectorials que li siguen aplicables, no tindrà efectes significatius sobre el medi ambient i no requerix una avaluació d’impacte ambiental ordinària, sempre que s’ajuste a les previsions del projecte, del document ambiental i als termes d’este informe, en particular:

1. Les operacions de gestió (emmagatzematge temporal i arreplega per gestor autoritzat) de les partícules capturades pels filtres de mànegues es realitzaran de manera que s’assegure el confinament de les partícules i s’evite que es dispersen en l’ambient. Els filtres de mànegues estaran dotats de contenidors o saques adequats per a emmagatzemar les partícules, i s’evitarà la deposició directa d’estes sobre el sòl.

2. Les basses de la indústria hauran de disposar de capacitat adequada i estaran sobredimensionades, respecte de les condicions normals de funcionament, a fi d’evitar desbordaments que puguen arribar a la xarxa d’evacuació d’aigües pluvials. El titular de l’activitat haurà de dur a terme un manteniment adequat dels depòsits i les basses d’acumulació, de manera que en quede assegurada la impermeabilitat i estanquitat al llarg del temps.

3. En la línia o les línies d’aigua susceptibles de generar abocaments d’aigües residuals no haurà d’existir cap sistema d’alleujament capaç de generar abocament per qualsevol mitjà i periodicitat a domini públic hidràulic.

4. Les accions incloses en el programa de vigilància i seguiment ambiental s’han de documentar a l’efecte d’acreditar l’adopció i l’execució de les mesures preventives i correctores proposades i la comprovació de l’eficàcia d’estes. La documentació ha d’estar a la disposició de les autoritats competents.

*Segon*

D’acord amb el que preveu l’article 47 de la Llei 21/2013, de 9 de desembre:

A. L’informe d’impacte ambiental es publicarà en el *Diari Oficial de la Generalitat Valenciana*, sense perjuí de publicar-lo en la seu electrònica de l’òrgan ambiental.

B. L’informe d’impacte ambiental perdrà la vigència i cessarà en la producció dels efectes que li són propis si, una vegada publicat en el *Diari Oficial de la Generalitat Valenciana*, no s’ha autoritzat el projecte en el termini màxim de quatre anys des de la publicació, llevat que s’acorde la pròrroga de la vigència de l’informe d’impacte ambiental.

C. L’informe d’impacte ambiental no serà objecte de cap recurs, sense perjuí dels que, si és el cas, siguen procedents en via administrativa o judicial contra l’acte, si és el cas, d’autorització del projecte.

*Tercer*

L’òrgan substantiu publicarà en el butlletí oficial corresponent la decisió d’autoritzar o denegar el projecte, en els termes que preveu l’article 48 de la Llei 21/2103, de 9 de desembre.»

  

València, 14 de junio de 2024

Miguel Ángel Ivorra Devesa

Director general de Urbanismo, Paisaje y Evaluación Ambiental